Onbeveiligde Wagwoorde - Web security | MDN
Firefox Wagwoord sekuriteitindikators
Kennisgewing op die hergebruik van wagwoorde
Die HTTPS protokol is ontwerp om gebruikersdata te beskerm teen afluistering (vertroulik) teen wysiging (intergriteit) op die netwerk. Webwerwe wat gebruikersdata hanteer behoort HTTPS te gebruik om hulle gebruikers teen aanvallers te beskerm. Indien 'n webwerf HTTP gebruik in plaas van HTTPS, is dit algemeen dat gebruikersdata gesteel word (soos bv. mense se aanmeldingbesonderhede). Dié was gewildelik gedemonstreer deur Firesheep.
Om hierdie probleem te herstel moet u 'n SSL/TLS sertifikaat op u bediener installeer en konfigureer. Daar is verskeie verkopers wat gratis en betaalde sertifikate aanbied. Indien u 'n wolkplatform gebruik, sal hulle dalk hul eie maniere hê om HTTPS in staat te stel.
Om u in te lig oor die bedreiging wat bolangs beskryf is, implementeer Firefox baie waarskuwingsmeganismes:
Firefox 51+ sal 'n slotikoon met 'n rooi strep bo-oor vertoon in die adresbalk as 'n aanmeldingsblad nie 'n beveiligde konneksie het nie, soos onderaan gesien kan word.
Firefox 52+ sal 'n duidelike waarskuwing in die bronadresbalk vertoon en onderaan 'n gefokusde wagwoordarea binne in 'n onbeveiligde vorm:
Firefox 52+ het ook outomatiese invulling afgeskakel vir onbeveiligde aanmeldingvorms. Gebruikers kan nogsteeds gestoorde aanmeldings handmatig outomaties invul van die afsak-kieslys af.
Waarskuwings oor onbeveiligde aanmeldingvorms kan ook gevind word op die sekuriteitspaneel van die ontwikkelaarskonsole in alle Firefox weergawes, soos beskryf word in die volgende afdeling.
Hierdie afdeling verduidelik die sekuriteitsboodskappe wat vertoon word in die ontwikkelaarskonsole van die Firefox Onwikkelaarsgereedskap, in antwoord op onbeveiligde wagwoorde.
Om die aanmeldingvorm te bedien deur HTTP
Selfs al is die vorm aksie 'n HTTPS adresbron, is die gebruiker se aanmeldingsbesonderhede nie veilig nie omdat 'n aanvaller die bladsy kan wysig wat deur die gebruiker ontvang word (aanvallers kan bv. die besteming van die vorm verander om die sensitiewe inligting te stuur na 'n bediener wat hy beheer, of hulle kan 'n sleutelaanslag script ['n program wat sleutelbord seine opneem] wat die gebruiker se wagwoord uitwis terwyl hy dit tik). Die sekuriteitsoortjie van die Webkonsole sal ontwikkelaars en gebruikers waarsku omtrent die probleem:
Neem kennis: Dit is oo nie veilig om 'n HTTPS aansluitingsblad in 'n HTTP dokument te verberg nie — 'n aanvaller kan die raamwerkbron verander om te verwys na 'n skadelike webblad.
Om 'n HTTP bronadres te gebruik in die vormaksie
In dié geval sal enige data wat die gebruiker intik gestuur word deur die netwerk as gewone skrif. Die gebruiker se wagwoord is duidelik sigbaar vir enigiemand wat die netwerk deursnuif van die oomblik af wat die wagwoord die gebruiker se rekenaar verlaat tot die oomblik toe dat dit jou webwerf se bedieners bereik.
Sometyds vereis webwerwe pseudoname en wagwoorde, maar stoor nie letterlik data wat baie sensitief is nie. 'n Nuuswerf sal dalk die gebruiker se keuses stoor omtrent watter nuusartikels hy weer na wil teruggaan en lees, maar sal nie enige ander data omtrent die gebruiker stoor nie. Webontwikkelaars van die nuuswerf sal dus dalk minder gemotiveerd wees om hull werf te beveilig sowel as hulle gebruikersbesonderhede.
Ongelukkig is die hergebruik van wagwoorde is 'n groot probleem. Gebruikers gebruik die selfde wagwoord op baie verskillende werwe (nuus webwerwe, sosiale netwerke, e-pos netwerke, banke). Daarom, al lyk die toegang tot die wagwoord en pseudonaam van u webwerf nie na 'n groot risiko vir u nie, is dit 'n groot risiko vir gebruikers wat die selfde pseudonaam en wagwoord gebruik het om aan te meld aan hulle bankrekeninge. Aanvallers word slimmer; hulle steel die pseudonaam/wagwoord pare van een van werf af, en probeer dan hulle gebruik op meer winsgewende werwe.
Geen verdere wagwoorde deur HTTP asseblief! — gedetaileerde blog artikel met meer inligting en vrae (FAQ).
Contributors to this page: mdnwebdocs-bot, duduindo, GearFox27
Last updated by: mdnwebdocs-bot, 18 Mrt. 2019 4:48:17 nm.
Other languages: Afrikaans (af) English (US) (en-US) বাংলা (ভারত) (bn-IN) Català (ca) Čeština (cs) Deutsch (de) Español (es) Français (fr) עברית (he) Bahasa Indonesia (id) Italiano (it) 日本語 (ja) Nederlands (nl) Português (do Brasil) (pt-BR) Português (Europeu) (pt-PT) Русский (ru) Svenska (sv-SE) Türkçe (tr) 中文 (简体) (zh-CN) 正體中文 (繁體) (zh-TW)